

**Република Македонија**

**МИНИСТЕРСТВО ЗА ОБРАЗОВАНИЕ И НАУКА**

##### ПРЕДЛОГ НА ЗАКОН

**ЗА ДОПОЛНУВАЊЕ НА ЗАКОНОТ**

**ЗА БИРОТО ЗА РАЗВОЈ НА ОБРАЗОВАНИЕТО,**

**ПО СКРАТЕНА ПОСТАПКА**

# Скопје, октомври 2013 година

**ВОВЕД**

**I. ОЦЕНА НА СОСТОЈБИТЕ ВО ОБЛАСТА ШТО ТРЕБА ДА СЕ УРЕДИ СО ЗАКОНОТ И ПРИЧИНИ ЗА ДОНЕСУВАЊЕ**

 Заради подобрување на квалитетот на воспитно-образовниот процес во основните училишта се воведуваат адаптирани и преведени наставни програми од Cambridge International Examinations за основно образование, подобрување на квалитетот на постапката за нивно започнување, како и заради допрецизирање на одредени постапки во процедурата потребно е да се дополнат одредби од Законот за Бирото за развој на образованието.

**II. ЦЕЛИ, НАЧЕЛА И ОСНОВНИ РЕШЕНИЈА**

Целта на предложените законски решенија е подобрување на квалитетот на процедурите за наставните програми во основното образование во Република Македонија со воведување на адаптирани и преведени наставни програми од Cambridge International Examinations.

 **III. ОЦЕНА НА ФИНАНСИСКИТЕ ПОСЛЕДИЦИ ОД ПРЕДЛОГОТ НА ЗАКОН ВРЗ БУЏЕТОТ И ДРУГИТЕ ЈАВНИ ФИНАНСИСКИ СРЕДСТВА**

Овој закон не предизвикува фискални импликации.

**IV. ПРОЦЕНА НА ФИНАНСИСКИТЕ СРЕДСТВАА ПОТРЕБНИ ЗА СПРОВЕДУВАЊЕ НА ЗАКОНОТ, НАЧИН НА НИВНО ОБЕЗБЕДУВАЊЕ, ПОДАТОЦИ ЗА ТОА ДАЛИ СПРОВЕДУВАЊЕТО НА ЗАКОНОТ ПОВЛЕКУВА МАТЕРИЈАЛНИ ОБВРСКИ ЗА ОДДЕЛНИ СУБЈЕКТИ**

 Овој закон не предизвикува материјални обврски за одделни субјекти.

 Средствата се обезбедуваат од Буџетот на Република Македонија.

**V. СКРАТЕНА ПОСТАПКА ЗА ДОНЕСУВАЊЕ НА ЗАКОН ЗА ИЗМЕНУВАЊЕ И ИЗМЕНУВАЊЕ И ДОПОЛНУВАЊЕ НА ЗАКОНОТ ЗА БИРОТО ЗА РАЗВОЈ НА ОБРАЗОВАНИЕТО**

Со оглед на тоа што се исполнети случаите утврдени во член 170 алинеја 1 од Деловникот на Собранието на Република Македонија, односно не е во прашање донесување на сложен и обемен закон, се предлага овој Закон за дополнување на Законот за Бирото за развој на образованието, да се донесе по скратена постапка.

##### ПРЕДЛОГ НА ЗАКОН ЗА ДОПОЛНУВАЊЕ НА

##### ЗАКОНОТ ЗА БИРОТО ЗА РАЗВОЈ НА ОБРАЗОВАНИЕТО

**Член 1**

Во Законот за Бирото за развој на образованието („Службен весник на Република Македонија“ бр.37/06, 142/08, 148/09, 69/13 и 120/13), во член 7 алинејата 9 се менува и гласи:

„- објавува јавен конкурс за обезбедување на услуги во изготвување на нови наставни програми, односно за осовременување на постојните наставни програми, освен за наставните програми од алинеја 4 на овој член, согласно со закон,“

 По алинејата 11 се додава нова алинеја 12, која гласи:

„- врши промоцијата, дава дидактички насоки ( обуки) и ја следи  примената ( мониторинг) на адаптираните и преведените наставни програми од алинеја 4 на овој член, во соработка со Меѓународниот центар за наставни програми на Кембриџ (Cambridge International Examinations), а согласно договор во којшто се утврдуваат меѓусебните права и обврски, “

**Член 2**

Во член 23 во ставот 1 по зборот зборот „експерти“ се додаваат зборовите „или правни лица’’.

**Член 3**

Се овластува Законодавно-правната комисија на Собранието на Република Македонија да утврди пречистен текст на Законот за Бирото за развој на образованието.

**Член 4**

 Овој закон влегува во сила осмиот ден од денот на објавувањето во „Службен весник на Република Македонија“.

**ОБРАЗЛОЖЕНИЕ НА ПРЕДЛОГ-ЗАКОНОТ ЗА ДОПОЛНУВАЊЕ НА ЗАКОНОТ ЗА БИРОТО ЗА РАЗВОЈ НА ОБРАЗОВАНИЕТО**

**I. ОБЈАСНУВАЊЕ НА СОДРЖИНАТА НА ОДРЕДБИТЕ НА ПРЕДЛОГ НА ЗАКОНОТ ЗА ДОПОЛНУВАЊЕ НА ЗАКОНОТ ЗА БИРОТО ЗА РАЗВОЈ НА ОБРАЗОВАНИЕТО**

Со членот 1 во член 7 од Законот за Бирото за развој на образованието во член 7 во алинејата 9 се менува и истата регулира дека Бирото објавува јавен конкурс за обезбедување на услуги во изготвување на нови наставни програми, односно за осовременување на постојните наставни програми, освен за наставните програми од алинеја 4 на овој член, согласно со закон. По алинејата 11 се додава нова алинеја 12 со која се уредува дека Бирото врши промоцијата, дава дидактички насоки ( обуки) и ја следи  примената ( мониторинг) на адаптираните и преведените наставни програми од алинеја 4 на овој член, во соработка со Меѓународниот центар за наставни програми на Кембриџ (Cambridge International Examinations) Бирото за развој на образованието, а согласно договор во којшто се утврдуваат меѓусебните права и обврски.

 Со членот 2 се уредува дека за вршење на стручните работи од надлежност на Бирото, директорот може да формира стручни тимови со учество на надворешни стручни и научни експерти или правни лица.

Со членот 3 се овластува Законодавно-правната комисија на Собранието на Република Македонија да утврди пречистен текст на Законот за Бирото за развој на образованието.

 Со членот 4 се уредува влегувањето во сила на законот.

**II.МЕЃУСЕБНА ПОВРЗАНОСТ НА РЕШЕНИЈАТА СОДРЖАНИ ВО ПРЕДЛОЖЕНИТЕ ОДРЕДБИ**

Со оглед на тоа што со дополнувањето на Законот за Бирото за развој на образованието се врши дополнување на членовите 7 и 23 од Законот за Бирото за развој на образованието, решенијата содржани во одредбите се меѓусебно поврзани и чинат една правна целина.

**III.ПОСЛЕДИЦИ ШТО ЌЕ ПРОИЗЛЕЗАТ ОД ПРЕДЛОЖЕНИТЕ РЕШЕНИЈА**

Заради подобрување на квалитетот на воспитно-образовниот процес во основните училишта се воведуваат адаптирани и преведени наставни програми од Cambridge International Examinations за основно образование. Заради подобрување на квалитетот на постапката за нивно започнување, како и заради прецизирање на одредени постапки во процедурата потребно е да се дополнат одредби од Законот за Бирото за развој на образованието.

ОДРЕДБИ ОД ЗАКОНОТ ЗА БИРОТО ЗА РАЗВОЈ НА ОБРАЗОВАНИЕТО

КОИ СЕ ДОПОЛНУВААТ

##### Член 7

Во извршувањето на надлежностите од членот 6 точка 1 и точка 2 на овој закон Бирото ги врши следниве работи:
- изготвува анализи и врз основа на истите ги утврдува потребите за развој на воспитно-образовниот систем, како и потребите за развој на наставните планови и програми;
- организира стручни дискусии за потребите за изработка на наставните планови и програми;
- изготвува и му предлага на министерот за образование и наука наставни планови;
- му предлага на министерот за образование и наука адаптирани и преведени наставни програми на јазиците на кои се изведува наставата во Република Македонија од Меѓународниот центар за наставни програми на Кембриџ (Cambridge International Examinations) за основно образование, согласно со закон;
- покренува инцијатива за изработка на наставни програми;
- планира, на долгорочна основа, преиспитување на постоечките наставни планови и програми;
- прави периодично преиспитување на усогласеноста на наставните програми и целите на образованието, согласно со стратешките документи и законите;
- изготвува годишни планови за потребите за изменување и дополнување на постојните наставни програми, односно за изработка на нови наставни програми;
- објавува јавен конкурс за обезбедување на услуги во изготвување на нови наставни програми, односно за осовременување на постојните наставни програми, согласно со закон,
- ја следи работата на стручните тимови за изработка на наставни програми во однос на квалитетот и извршувањето на услугите согласно со утврдените рокови;
- доставува информации за изработените наставни планови и програми до Државниот просветен инспекторат и до воспитно-образовните установи;
- врши промоција и дава дидактички насоки за примената на наставните планови и програми и
- ја следи примената на наставните планови и програми во рамките на своите надлежности.

##### Член 23

За вршење на стручните работи од надлежност на Бирото, директорот може да формира стручни тимови со учество на надворешни стручни и научни експерти.

Составот и бројот на членовите на стручните тимови ги утврдува со решение, директорот на Бирото.